Diari Oficial de la Generalitat Valenciana


Sumari del DOGV 8545, del 10-05-2019 (2019/3530)

Notificació de la sentència dictada en el procediment de divorci contenciós número 1020/2018.
---------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3530


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1020/2018. [2019/3530]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, pel present edicte faig saber que en les actuacions de família, divorci contenciós número 1020/2018, seguides a instàncies de María Ángeles Valera Furió contra César Fernando López Solano, en situació de rebel·lia, en què en data 15 de març de 2019, ha recaigut sentència que en la seua part dispositiva diu així:  
  
«Dispositiva  
Estime parcialment la demanda interposada per María Ángeles Valera Furió contra César Fernando López Solano, amb les següents mesures:  
1. S'acorda el divorci i las dissolució del matrimoni format per María Ángeles Valera Furió i César Fernando López Solano, amb tots els efectes inherents a aquest.  
2. Es declaren revocats els consentiments i poders que qualsevol dels cònjuges haguera atorgat a favor de l'altre, cessant la possibilitat, excepte pacte en contrari, de vincular els béns privatius de l'altre cònjuge en l'exercici de la potestat domèstica.  
3. S'encomana a la mare, María Ángeles Valera Furió, la guarda i custòdia de la filla menor d'edat del matrimoni, \*\*\*, subjecta a la pàtria potestat de tots dos progenitors.  
4. Les visites entre el pare i la filla menor d'edat es desenvoluparan de manera flexible, i tindran lloc quan el progenitor puga desplaçar-se a Espanya, preavisant a la mare amb dues setmanes d'antelació. També podrà comunicar-se amb la seua filla per telèfon o videoconferència, en horari de 20.00 a 22.00 hores.  
5. El progenitor no custodi haurà de contribuir als aliments de la filla del matrimoni amb la quantitat de 300 euros mensuals, que haurà de pagar a compte, en els cinc primers dies de cada mes, en el compte corrent o llibreta d'estalvi que a aquest efecte designe la demandant, amb efectes des de la presentació de la demanda, si bé des d'aquesta data fins a la present mensualitat es descomptaran 150 - mensuals.  
Aquesta quantitat s'actualitzarà anualment, amb efectes de primer de gener de cada any, en proporció a les variacions que experimenten els índexs de preus de consum, segons l'Institut Nacional d'Estadística o organisme que el substituïsca.  
Les despeses extraordinàries de la filla, necessàries o consensuades per les parts, seran abonades per tots dos progenitors a mitges.  
6. Perquè la filla menor d'edat puga eixir d'Espanya es requerirà el consentiment de tots dos progenitors o, si no n'hi ha, autorització judicial.  
No és procedent fer exprés pronunciament sobre la imposició de costes.  
Notifiqueu la present resolució a les parts, i feu-los saber que contra aquesta resolució es pot interposar recurs d'apel·lació que haurà d'interposar-se per escrit en el termini de 20 dies, amb expressió de la infracció comesa segons el parer del recurrent, i caldrà acompanyar resguard que acredite haver efectuat el depòsit de 50 ?, en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
  
Aquesta és la meua sentència, que pronuncie, mane i signe.»  
I perquè servisca de notificació de forma deguda al demandat, César Fernando López Solano, en situació de rebel·lia i ignorat parador, expedisc i signe el present edicte.  
  
València, 20 de març de 2019.- La lletrada de l'Administració de justícia: Alicia Ordeig Rabadán.